**ΤΡΟΠΟΠΟΙΗΣΕΙΣ ΚΑΙ ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Τροποποιήσεις και ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 τροποποιείται ως εξής:**

**ΠΕΜΠΤΗ 16/6/2022**

**-----------------------------**

**20:00 ΑΠΟ ΠΕΤΡΑ ΚΑΙ ΧΡΟΝΟ (Ε)**

**20:30 ΕΣ ΑΥΡΙΟΝ ΤΑ ΣΠΟΥΔΑΙΑ** **- ΠΟΡΤΡΑΙΤΑ ΤΟΥ ΑΥΡΙΟ (ΝΕΟ ΕΠΕΙΣΟΔΙΟ) Κ8 W**

Στον **νέο κύκλο** της σειράς ημίωρων ντοκιμαντέρ με θεματικό τίτλο **«ΕΣ ΑΥΡΙΟΝ ΤΑ ΣΠΟΥΔΑΙΑ - Πορτραίτα του Αύριο»,** οι Έλληνες σκηνοθέτες στρέφουν, για μία ακόμη φορά, τον φακό τους στο αύριο του Ελληνισμού, κινηματογραφώντας μια άλλη Ελλάδα, αυτήν της δημιουργίας και της καινοτομίας.

Μέσα από τα επεισόδια της σειράς προβάλλονται οι νέοι επιστήμονες, καλλιτέχνες, επιχειρηματίες και αθλητές που καινοτομούν και δημιουργούν με τις ίδιες τους τις δυνάμεις.

Η σειρά αναδεικνύει τα ιδιαίτερα γνωρίσματα και πλεονεκτήματα της νέας γενιάς των συμπατριωτών μας, αυτών που θα αναδειχθούν στους αυριανούς πρωταθλητές στις επιστήμες, στις Τέχνες, στα Γράμματα, παντού στην κοινωνία.

Όλοι αυτοί οι νέοι άνθρωποι, άγνωστοι ακόμα στους πολλούς ή ήδη γνωστοί, αντιμετωπίζουν δυσκολίες και πρόσκαιρες αποτυχίες, που όμως δεν τους αποθαρρύνουν. Δεν έχουν ίσως τις ιδανικές συνθήκες για να πετύχουν ακόμα τον στόχο τους, αλλά έχουν πίστη στον εαυτό τους και στις δυνατότητές τους. Ξέρουν ποιοι είναι, πού πάνε και κυνηγούν το όραμά τους με όλο τους το είναι.

Μέσα από τον νέο κύκλο της σειράς της δημόσιας τηλεόρασης, δίνεται χώρος έκφρασης στα ταλέντα και τα επιτεύγματα αυτών των νέων ανθρώπων.

Προβάλλονται η ιδιαίτερη προσωπικότητα, η δημιουργική ικανότητα και η ασίγαστη θέλησή τους να πραγματοποιήσουν τα όνειρά τους, αξιοποιώντας στο μέγιστο το ταλέντο και τη σταδιακή τους αναγνώριση από τους ειδικούς και από το κοινωνικό σύνολο, τόσο στην Ελλάδα όσο και στο εξωτερικό.

**Επεισόδιο 8ο: «Σταύρος Γκίνης: Το όνειρό του, όνειρό μας»**

Ξεκινώντας από την ηλικία των 5 ετών στα Μέγαρα, ο 20χρονος πλέον **Σταύρος Γκίνης** μεγαλώνει μέσα στους κόλπους της Εθνικής Ομάδας στην Ενόργανη Γυμναστική.

Ισορροπώντας ανάμεσα στη λατρεία του για τον επαγγελματικό αθλητισμό και στην Ιατρική Πατρών, προπονείται σκληρά με όνειρο ένα Ολυμπιακό μετάλλιο.

**Πρωταθλητής Ελλάδος φέτος στους κρίκους,** ο Σταύρος έχει ήδη διεθνείς διακρίσεις.

Ο προπονητής του Θεόφιλος Λαλεχός βάζει τη σοφία του. Οι γονείς του τη λατρεία τους, μέρα-νύχτα. Ο Λευτέρης Πετρούνιας την εμπειρία του. Ο Σταύρος κάνει πέρα τα προβλήματα και βάζει το Είναι του. ***Για την ψυχική ικανοποίηση και για το εθνόσημο στο στήθος του,*** όπως λέει ο ίδιος.

Στο προπονητήριο στον Άγιο Κοσμά όλοι οι αθλητές μια οικογένεια. Κάθε ημέρα είναι ημέρα σκληρής προπόνησης. Εκεί όπου τα βλέμματα σπάνια κοιτούν, στη φρέσκια γενιά, το φυτώριο, παρά τις δυσκολίες, συνεχίζει να ανθίζει.

**Σκηνοθεσία-σενάριο:** Άλκης Σδούγκος, Γιώργος Γιαννακόπουλος

**Διεύθυνση φωτογραφίας:** Σιδέρης Νανούδης

**Ήχος:** Πάνος Παπαδημητρίου

**Μοντάζ:** Νίκος Δαλέζιος

**Διεύθυνση παραγωγής:** Γιάννης Πρίντεζης

**Οργάνωση παραγωγής:** Στέργιος Παπαευαγγέλου

**Γενικών καθηκόντων:** Ανδρέας Μαριανός

**Παραγωγή:** SEE-Εταιρεία Ελλήνων Σκηνοθετών για λογαριασμό της ΕΡΤ Α.Ε.

**21:00 ΞΕΝΟ ΝΤΟΚΙΜΑΝΤΕΡ: «Η ΚΑΤΑΡΑ ΤΗΣ ΝΗΣΟΥ ΟΑΚ» (THE CURSE OF OAK ISLAND) (Α' ΤΗΛΕΟΠΤΙΚΗ ΜΕΤΑΔΟΣΗ) Κ12 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής ΗΠΑ 2014.**

Έχοντας αγοράσει το μεγαλύτερο μέρος της μυστηριώδους **νήσου Όακ,** τα αδέλφια **Ρικ** και **Μάρτι Λαγκίνα** αναβιώνουν μία αναζήτηση θησαυρού 200 χρόνων, εξερευνώντας μια εγκαταλελειμμένη γεώτρηση που ονομάζεται 10-Χ.

Αυτό που βρίσκουν εκεί, τους δίνει λόγο να πιστεύουν πως οι ιστορίες ότι κάτι απίστευτο είναι θαμμένο στο νησί, μπορεί να αληθεύουν.

**Επεισόδιο 4ο: «Το μυστικό του Ναού του Σολομώντα» (The Secret of Solomon's Temple)**

Ο Ρικ και ο Μάρτι Λαγκίνα ξεκίνησαν να αποστραγγίζουν τον τριγωνικό βάλτο στη νήσο Όακ, ο οποίος πολλοί υποψιάζονται πως είναι τεχνητός. Ο Πέτερ Αμούντσεν, ένας Νορβηγός συγγραφέας και σκηνοθέτης, ισχυρίζεται πως γνωρίζει τι και πού είναι θαμμένος ο θησαυρός και φτάνει στο νησί για να παρουσιάσει τη θεωρία του στην ομάδα. Ο Πέτερ τούς δείχνει το ντοκιμαντέρ του, «Σαίξπηρ: Η κρυμμένη αλήθεια», όπου ισχυρίζεται πως έχει βρει έναν πολύπλοκο κωδικό κρυμμένο στις πρώτες τυπωμένες σελίδες της δουλειάς του Γουίλιαμ Σαίξπηρ και ο οποίος τελικά αποκαλύπτει έναν χάρτη θησαυρού που συμβαδίζει με τους βράχους στη νήσο Όακ, ένας εκ των οποίων λέγεται «Σημείο Ελέους» και εκεί βρίσκεται θαμμένος ο θησαυρός. Τότε αποκαλύπτει την πεποίθησή του, πως μέρος του θησαυρού είναι η χρυσή μενόρα του Ναού του Σολομώντα, που είναι χαμένη εδώ και σχεδόν 2.000 χρόνια.

Ο Πέτερ προσπαθεί να αποδείξει τη θεωρία του στον Μάρτι και τον γιο του, Άλεξ, πηγαίνοντάς τους να σκάψουν έναν από τους βράχους που υπάρχουν στον χάρτη θησαυρού. Βρίσκουν μια πέτρα, η οποία, σύμφωνα με τη θεωρία του Πέτερ, ονομάζεται «Βασίλειο» και η οποία είναι μυστηριωδώς επίπεδη από τη μία πλευρά, ενώ έχει τρία σκαλισμένα σημάδια που σχηματίζουν ένα τρίγωνο – σαν το σχήμα του βάλτου. Είναι αρκετά για να πείσουν τον Μάρτι να ψάξει για το «Σημείο Ελέους».

Η αποστράγγιση του βάλτου δεν έχει τελειώσει εντελώς, οπότε ο Μάρτι και ο Ρικ πηγαίνουν μια βόλτα με το ελικόπτερο για να δουν καλύτερα ποιο μπορεί να είναι το πρόβλημα. Όσο είναι στον αέρα, επαληθεύουν τα μέρη που είναι ακόμα πλημμυρισμένα, αλλά επίσης παρατηρούν έναν παράξενο διαμαντένιο σχηματισμό πετρών σε ευθεία γραμμή με το «Σημείο Ελέους».

Αποφασίζουν να φέρουν ειδικούς στην ανίχνευση μετάλλων για να τους βοηθήσουν να επαληθεύσουν αν υπάρχουν στον βάλτο θαμμένα αντικείμενα από πολύτιμα μέταλλα.

Όσο ο Μάρτι βοηθάει τον ένα ειδικό να φτιάξει μια επαναστατική συσκευή ανίχνευσης μετάλλων που λέγεται Deepmax X6, ο Ρικ πηγαίνει με τον άλλο για μια προκαταρκτική σάρωση στο «Σημείο Ελέους» με τη βοήθεια ενός παραδοσιακού ανιχνευτή μετάλλων. Αφού έχουν κάποιες θετικές ενδείξεις, ο Ρικ πηδάει ενθουσιασμένος στον βάλτο και πιστεύει πως στέκεται πάνω σε μία κρύπτη. Τρέχει να το πει στον Μάρτι και η ομάδα επιστρέφει στο «Σημείο Ελέους» με την ελπίδα πως είναι κοντά στο να λύσουν το μυστήριο της νήσου Όακ.

**22:00 ΕΚΠΟΜΠΗ**

**22:20 ΚΟΝΤΣΕΡΤΟ ΚΑΛΟΚΑΙΡΙΝΗΣ ΝΥΧΤΑΣ 2022 (SUMMER NIGHT CONCERT) (Αλλαγή ώρας)**

**Απευθείας μετάδοση από τα ανάκτορα** του  **Σένμπρουν της καθιερωμένης συναυλίας της Φιλαρμονικής Ορχήστρας της Βιέννης: το περίφημο «Κονσέρτο Καλοκαιρινής Νύχτας» (Summer Night Concert Schönbrunn).**

Η συναυλία θα λάβει χώρα στους μαγευτικούς κήπους των θερινών ανακτόρων του  **Σένμπρουν** (Schloss Schönbrunn) στη **Βιέννη,** μπροστά από το πανέμορφο ανάκτορο, το οποίο αποτελεί Μνημείο Παγκόσμιας Πολιτιστικής Κληρονομιάς της UNESCO.

Την Ορχήστρα διευθύνει για πρώτη φορά ο διεθνούς φήμης Λετονός αρχιμουσικός**Andris** **Nelsons,** με τη σύμπραξη του διάσημου Γάλλου τσελίστα **Gautier Capuçon.**

Η παραγωγή είναι της **Αυστριακής Τηλεόρασης (ΟRF)** και μεταδίδεται σε περισσότερες από 80 χώρες σε όλο τον κόσμο.

Αυτή τη χρονιά το πρόγραμμα είναι αφιερωμένο στο **μουσικό πνεύμα της ευρωπαϊκής ενότητας** και μας ταξιδεύει στη Γερμανία, τη Γαλλία, την Ουκρανία, την Ιταλία, τη Ρουμανία και την Τσεχία.

Το θέμα της συναυλίας είναι η ***Ειρήνη στην Ευρώπη*** και έχει σκοπό να προσφέρει στο κοινό μια αξέχαστη βραδιά.

**ΤΟ ΠΡΟΓΡΑΜΜΑ ΤΗΣ ΣΥΝΑΥΛΙΑΣ**

**Ludwig van Beethoven:** Leonore Overture No. 3, op. 72b

**Mykola Lysenko:** Farewell. Waltz in C minor, from «Album for the summer of 1901», op. 39/1

**Arturs Maskats:** Tango

**Camille Saint-Saëns:** Cello Concerto No. 1 in A minor. op. 33

**Myroslav Skoryk:** Melody, from the film «High Pass» (encore)

**Gioachino Rossini:** Overture to «La gazza ladra» (The Thieving Magpie)

**George Enescu:** Romanian Rhapsody No. 1 in A, op. 11/1

**Bedřich Smetana:** Overture to «The Bartered Bride»

**Antonín Dvořák:** Slavonic Dance No. 2 in E minor, op. 72

**Johann Strauss (II):** Wiener Blut, waltz, op. 354 (encore)

Παρουσίαση: **Αλεξάνδρα Γιαλίνη**

**00:20 ΒΑΣΙΛΙΣΣΕΣ – Επεισόδια 8ο+9ο (τελευταίο) (Αλλαγή ώρας)**

**-------------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**--------------------------------------**

**02:20 ΚΥΨΕΛΗ (Ε) ημέρας**

**04:20 ΣΤΗΝ ΑΦΡΙΚΗ ΜΕ ΤΟΝ ΑΝΤΕ ΑΝΤΕΠΙΤΑΝ (Ε) ημέρας**

**05:20 ΜΙΣ ΜΑΡΠΛ (Ε) ημέρας**

**---------------------------------------**

**ΣΗΜ: Η ξένη ταινία «ΕΝΑ ΑΓΓΕΛΙΚΟ ΠΡΟΣΩΠΟ» δεν θα μεταδοθεί.**

**Την Παρασκευή 17/6/2022, στις 21:00, θα μεταδοθεί το 5ο επεισόδιο της σειράς ντοκιμαντέρ «Η ΚΑΤΑΡΑ ΤΗΣ ΝΗΣΟΥ ΟΑΚ», τη Δευτέρα 20/6/2022 το 6ο επεισόδιο και την Τετάρτη 22/6/2022, το 7ο επεισόδιο.**

**Επίσης, σας ενημερώνουμε ότι το Σάββατο 18 Ιουνίου 2022, στις 20:00, από τη σειρά ντοκιμαντέρ «ΩΡΑ ΧΟΡΟΥ» θα μεταδοθεί το Επεισόδιο 13ο: «Ελένη Πινιαλόσα».**

Πώς είναι να είσαι στην εφηβεία και να μετακομίζεις εσώκλειστη σε μία από τις καλύτερες Ακαδημίες Χορού στον κόσμο για να ακολουθήσεις το όνειρό σου; Ταξιδεύουμε στο **Αμβούργο** και συναντάμε την **Ελένη Πινιαλόσα,** φοιτήτρια του **«The School of the Hamburg Ballet».** Βλέπουμε την καθημερινότητά της εκεί, μπαίνουμε στην αίθουσα χορού και καταγράφουμε το μάθημά της, ενώ τη συναντάμε και στις πρώτες της πρόβες επί σκηνής με το Hamburg Ballet.

Παράλληλα, η **Ελένη Πινιαλόσα** εξομολογείται τις βαθιές σκέψεις του στη **Νικόλ Αλεξανδροπούλου,** η οποία βρίσκεται πίσω από τον φακό.

**Στο ντοκιμαντέρ μιλούν επίσης, οι:** **John Neumeier** (Artistic Director and Chief Choreographer of the Hamburg Ballet / Director of The School of the Hamburg Ballet), **Gigi Hyatt** (Pedagogical Principal and Deputy Director), **Ειρήνη Αρένα-Σπυροπούλου** (γιαγιά Ελένης).

**Σκηνοθεσία-σενάριο-ιδέα:** Νικόλ Αλεξανδροπούλου

**Αρχισυνταξία:** Μελπομένη Μαραγκίδου

**Διεύθυνση Φωτογραφίας:** Νίκος Παπαγγελής

**Μοντάζ:** Νικολέτα Λεούση

**Πρωτότυπη μουσική τίτλων / επεισοδίου:** Αλίκη Λευθεριώτη

**Τίτλοι Αρχής / Graphic Design:** Καρίνα Σαμπάνοβα

**Ηχοληψία:** Per Ruschke

**Επιστημονική σύμβουλος:** Μαρία Κουσουνή

**Διεύθυνση παραγωγής:** Τάσος Αλευράς

**Εκτέλεση παραγωγής:** Libellula Productions

**Ακόμη, σας ενημερώνουμε ότι την Τρίτη 21 Ιουνίου 2022, στις 20:00, από τη σειρά ντοκιμαντέρ «ΜΙΑ ΕΙΚΟΝΑ, ΧΙΛΙΕΣ ΣΚΕΨΕΙΣ» θα μεταδοθεί το Eπεισόδιο** **6ο:** **«Νικομάχη Καρακωστάνογλου».**

Η **Νικομάχη Καρακωστάνογλου** σπούδασε γλυπτική και τέχνη για δημόσιους χώρους στο Λονδίνο. Ζει και εργάζεται στη Αθήνα, έχοντας δουλέψει για μία τριετία στη Σαγκάη. Ενώ το ύφος του έργου της είναι μινιμαλιστικό στη φόρμα, διέπεται από μαξιμαλισμό στο περιεχόμενο.

Η αφαιρετική της πινελιά είναι φορτισμένη και γεμάτη συμβολισμό. Λόγω της γλυπτικής της εκφραστικότητας, τα σχέδιά της σκιαγραφούν στιγμιότυπα μέσα από ανεπαίσθητες τρισδιάστατες έμψυχες μορφές.

Για τη Νικομάχη, έννοιες όπως η φύση, το φως, η κίνηση, οι ρυθμοί της καθημερινότητας και η σιωπή, αποτελούν τη βασική πηγή έμπνευσης των σχεδίων της.

Στο ντοκιμαντέρ μάς μιλάει για δύο καλλιτέχνες που την εμπνέουν, τον γλύπτη **Γιαννούλη Χαλεπά** και τη Βραζιλιάνα καλλιτέχνιδα **Solange Pessoa.**

**Σκηνοθεσία:** Αθηνά Καζολέα

**Διεύθυνση παραγωγής:** Κυριακή Βρυσοπούλου

**Διεύθυνση φωτογραφίας - εικονοληψία:** Δημήτρης Καρκαλέτσος

**Μοντάζ:** Νταβίντ Γαβριηλίδης

**Σήμα αρχής:** Λία Μωραΐτου

**Μουσική σήματος:** Αντώνης Παπακωνσταντίνου

**Κάμερα:** Μανόλης Βουρεξάκης, Αποστόλης Κυριάκης

**Drone:** Αποστόλης Κυριάκης

**Ήχος:** Κώστας Γιαβρίμης, Αντώνης Κυπραίος

**Παραγωγή:** ΕΡΤ Α.Ε. 2022

**Τέλος, σας ενημερώνουμε ότι την Παρασκευή 24 Ιουνίου 2022, στις 11:30, από τη σειρά ντοκιμαντέρ «ΣΤΑ ΧΝΑΡΙΑ ΤΩΝ ΤΡΟΦΩΝ» (ORIGINAL FARE)** **θα μεταδοθεί το Eπεισόδιο** **6ο:** **«Το κατσικίσιο τυρί της Γαλλίας».**

Η **Κέλι Κοξ** ταξιδεύει σε όλο τον κόσμο, αναζητώντας τις γεύσεις εκείνες που είναι αυθεντικές σε κάθε γωνιά του πλανήτη και συνδέονται με τον ντόπιο πληθυσμό, τη ζωή και την ευημερία του.

Στο συγκεκριμένο επεισόδιο της σειράς θα μεταφερθούμε στη **Γαλλία** και θα παρακολουθήσουμε τον πατροπαράδοτο τρόπο παρασκευής του πασίγνωστου και πολύ ιδιαίτερου γαλλικού **κατσικίσιου τυριού** και τα μυστικά πίσω από την Προστατευόμενη Ονομασία Προέλευσης.

**………………………………………………………………………………………………………………**

**ΣΗΜ: Το Eπεισόδιο 5ο: «Η ιστορία του κοτόπουλου» της σειράς ντοκιμαντέρ «ΣΤΑ ΧΝΑΡΙΑ ΤΩΝ ΤΡΟΦΩΝ» δεν θα μεταδοθεί.**